section_heading: Druga generacija
paragraph_text: Avensis druge generacije u prodaji se pojavio početkom 2003., a karakterizirao ga je znatno atraktivniji dizajn u odnosu na prethodnu generaciju. Na tržištu ovaj je Avensis dostupan u jednake tri karoserijske izvedbe kao i njegov prethodnik, a ponuda motora također je prenesena iz prethodne generacije i u početku se sastojala od benzinaca obujma 1.6, 1.8 i 2.0 litre i turbodizelaša obujma 2.0 litre. Na nekim tržištima u ponudu je uvršten i 2.4-litreni benzinski motor poznat iz modela Camry. Ova generacija Avensisa ujedno je i prva koja se izvozi u Japan.